ועדת החוקה, חוק ומשפט, כנסת 16, פרוטוקול מספר 558, 2005-07-27 17:00

מיכאל איתן:  

מיכאל איתן: בסעיף 1 יש שינוי?

סיגל קוגוט: בתוך הסעיף – בעמוד 1 אין שינוי.

סיגל קוגוט: עמוד 2 – אין שינוי.

מיכאל איתן: נלך לפי סעיפים – סעיף קטן (2) – אין שינוי.

סיגל קוגוט: עכשיו יש את הסעיפים החדשים – בסעיף 3, לבקשת הרב שיינפלד – עשינו את אותו רעיון בצורה קצת שונה.

סיגל קוגוט: היה כתוב בנוסח הקודם: "לפחות אחד מבני הזוג הוא יהודי" וכתבנו: "...

סיגל קוגוט: ואחד מבני הזוג הוא יהודי", ואחרי הסוגריים כתבנו: "או ששני בני הזוג הם בני דתות מוכרות שונות".

סיגל קוגוט: הרעיון היה – בני דתות מוכרות שונות, אבל כשכתבנו לפחות אחד היה מי שהבין שאולי זה גם יחול על שני יהודים, שני מוסלמים, על אף שסעיף 1 לחוק אומר שהוא לא יחול על שני יהודים, שני מוסלמים, שני נוצרים.

סיגל קוגוט: אבל ליתר ביטחון – הבהרנו.

יצחק לוי: אבל זו רק הבהרה.

סיגל קוגוט: רק הבהרה.

מיכאל איתן: אז בכל אופן אני אקרא: "3(א) הוגשה לבית המשפט בקשה להתרת נישואין ואחד מבני הזוג הוא יהודי, מוסלמי, דרוזי או בן אחת העדות הנוצריות המקיימות בישראל בית דין דתי, או התעורר ספק ביחס להשתייכותו של אחד מבני הזוג לעדה דתית כאמור.

מיכאל איתן: ..

מיכאל איתן: או ששני בני הזוג הם בני דתות מוכרות שונות, יפנה סגן נשיא בית המשפט בכתב, לראש בית הדין הנוגע בדבר, כדי שיקבע אם יש צורך בגירושין על פי הדין הדתי שלפיו הוא דן, ולו מספק, על מנת שבן הזוג שעליו חל אותו דין דתי יוכל להינשא מחדש (בחוק זה – פניה).

מיכאל איתן: "

סיגל קוגוט: זה השינוי.

סיגל קוגוט: ביתר – אין שינוי, זה כמו הנוסח שהונח.

סיגל קוגוט: בין הגרסאות שהיו נותרה הגרסה שלא מוסיפה שום דבר, גרסה א'.

סיגל קוגוט: היא זו שמופיעה.

סיגל קוגוט: עכשיו אנחנו עוברים לתיקון חוק שיפוט בתי דין רבניים.

סיגל קוגוט: השינוי הוא בעמוד 7 – ראשית, שינינו את כותרת השוליים.

סיגל קוגוט: מחקנו שם את המילים "כדין תורה", וגם מסעיף 4 א(א) מחקנו "בתביעה לגירושין כדין תורה".

סיגל קוגוט: הרעיון הוא שברישה לא יהיה "כדין תורה" כי בפסק הדין, הגט יהיה תקף כלפי כולי עלמא, למעט הנסיבות הכתובות עכשיו בסעיף (ב), שזה השינוי.

מיכאל איתן: אני יודע את הפרינציפ, שהרחבנו את הזיקה , אבל אני לא יודע בדיוק לאיזה מקרים הרחבנו.

מיכאל איתן: הגענו ל- (ב) – "(ב) הוגשה לבית דין רבני תביעה לפי סעיף קטן (א): (1) לא היה בכך כדי למנוע מבית מפשט מוסמך במדינת חוץ לדון בתביעה לגירושין אזרחיים בין בני הזוג; (2) הוגשה תביעה לגירושין אזרחיים בין בני הזוג לבית משפט מוסמך במדינת חוץ בטרם ניתן גט פיטורין, לא יהיה בית הדין מוסמך לדון ולהכריע בגירושין האזרחיים.

מיכאל איתן: "

רשף חן: זה מבהיר שלגט שלו אין לו נפקות?

רשף חן: לא ברור לי שזה מבהיר את זה.

רשף חן: אם הוא לא ידון בגירושין אזרחיים, הוא ימשיך לדון - -

תמי סלע: הוא גם לא יכריע.

רשף חן: להמשיך ולתת גט הוא יוכל.

סיגל קוגוט: נכון.

תמי סלע: היתה נוסחה יותר מובהקת, אבל - -

סיגל קוגוט: ברור שהיה משהו יותר ברור, אבל עדיין זה מספיק ברור.

רשף חן: יש פשרה, ויש פשרה שהיא לא להחליט.

סיגל קוגוט: לא, לא.

מיכאל איתן: אני אגיד לך מה ההבדל: בגדול, יש מצב שבו אתה אומר למישהו: אסור לך לקחת, כי אז תהיה גנב, ויש מצב שאומרים: אסור לך לקחת.

מיכאל איתן: כלומר, יש כל מיני ביטויים.

מיכאל איתן: הביטוי כאן לא רוצה לפגוע במעמדו ובכבודו של בית הדין הרבני, למרות שכתוב כאן במפורש, ולא ליצור מצב של אפליה בין התרת הדין הדתי והדין האזרחי, למרות שהוא עושה את זה בלי להגיד את זה.

מיכאל איתן: זו היתה הבעיה שלנו בניסוח.

מיכאל איתן: היינו צריכים לעשות את זה בלי לפגוע בעיקרון שאין - -

רשף חן: הבעיה היחידה היא שאחר כך בית המשפט שבא לפרש - -

מיכאל איתן: אל תדאג, בתי הדין בישראל לא נוטים חסד בפרשנות שלהם דווקא לצד של בתי הדין הרבניים.

מיכאל איתן: אני עוד לא ראיתי שבאו החוגים הליברליים בישראל והתקוממו מול שערי בתי המשפט שהם נותנים עודף סמכויות לבתי הדין הרבניים.

מיכאל איתן: ההפך – אני רואה.

רשף חן: מה החשש שלי?

רשף חן: - החשש שלי הוא שהוא לא ידון ולא יכריע בגירושין האזרחיים.

רשף חן: הוא ימשיך לדון ולהכריע - -

קריאה: הוא לא ידון כי הוא לא מוסמך לדון.

רשף חן: ועדיין לא ענינו לשאלה האם לגט הזה יש נפקות או אין לו - - הגירושין.

סיגל קוגוט: אם כתוב "לא מוסמך להכריע.." - - אפשר יהיה לטעון את זה, אבל זו טענה שתידחה.

מיכאל איתן: סליחה, יש לי שאלה אליך: רצית להיות שופט, ואתה שופט בבית המשפט המחוזי ומבקשים ממך פסק דין הצהרתי שלפיו, מה שעשה בית המשפט הוא עשה כשהוא לא מוסמך ולכן זה לא תקף.

מיכאל איתן: תיתן צו או לא?

רשף חן: אני לא בטוח.

רשף חן: אנחנו באנו לכאן ואמרנו שאפשר יהיה לנקוט בהליך של גירושין אזרחים.

רשף חן: אז כבר הגדרנו מה זה "גירושין אזרחיים", ומשתמשים כל הזמן בביטוי "התרת נישואין".

סיגל קוגוט: לא.

סיגל קוגוט: בחוק הזה אנחנו משתמשים ב "גירושין".

רשף חן: אנחנו לא אומרים פה בשום מקום שהוא לא יהיה מוסמך להתיר את הנישואין - -

סיגל קוגוט: כי אז לא היתה הסכמה.

סיגל קוגוט: הנוסח הזה הוא אותה גברת בשינוי אדרת.

סיגל קוגוט: נכון שמבחינה אנליטית – מה שאתה אומר זה יותר מדויק.

רשף חן: אני מסיר את דעתי מפני דעתי.

רשף חן: אם את אומרת שמה שאנחנו אומרים פה הוא ברור מספיק – זה מקובל עלי.

סיגל קוגוט: לדעתי זה מספיק ברור, אם כי מה שאתה אומר זה מה שהיה מלכתחילה.

סיגל קוגוט: אבל בדיעבד זה נוסח מספיק ברור.

סיגל קוגוט: אלה הם השינויים.

סיגל קוגוט: ההסתייגויות נותרו בעינן, חוץ משרת המשפטים שוויתרה על ההסתייגות שלה.

סיגל קוגוט: לחברת הכנסת יולי תמיר יש – הסתייגות דיבור.

סיגל קוגוט: לחבר הכנסת רשף חן יש הסתייגויות מהותיות.

סיגל קוגוט: לחבר הכנסת משה גפני יש הסתייגות – הוא רוצה לדבר אחרון מבין המסתייגים.

סיגל קוגוט: גם לחבר הכנסת יצחק לוי הסתייגות דיבור - ראשון.

מיכאל איתן: מי בעד העברת החוק, עם ההסתייגויות, לקריאה שניה ושלישית?

מיכאל איתן: אני מודה לכם, החוק אושר פה אחד.

מיכאל איתן: הישיבה נעולה.